ms en id en en en en en id en en en en id pl en en en pl ms ms id id en id en en en en id ms ms id ms id id id id id id ms ms en en en en id en ms en id en id en id ms id id id id en en en en en en en ms id id en en en en en en en en en en en es en en en en en
Malaysia Airlines Peroleh 20 Buah Pesawat Airbus A330neo - Defence Security Asia
Menggunakan enjin Rolls-Royce Trent 7000 yang terbaharu, pesawat A330neo bakal menyertai Malaysia Airlines bersama enam pesawat jarak jauh A350-900s yang secara beransur-ansur akan menggantikan 21 pesawat A330ceo.
By admin On Aug 15, 2022
Pesawat Airbus A330neo yang bakal diperolehi oleh Malaysia Airlines.
Jom folo Twitter, Telegram, Facebook dan download Apps Google Playstore Defence Security Asia.
(DEFENCE SECURITY ASIA) — Malaysia Aviation Group (MAG), syarikat induk Malaysia Airlines, melaksanakan program pembaharuan pesawat-pesawatnya dengan perolehan 20 pesawat badan lebar Airbus A330neo.
Menurut Ketua Pegawai Eksekutif MAG Kapten Izham Ismail, perolehan pesawat A330neo itu menjadi transisi semulajadi daripada armada A330ceo sedia ada.
Syarikat tidak mengeluarkan sebarang kos untuk perolehan kesemua pesawat ini kerana 10 pesawat akan dipajak, manakala 10 lagi akan dibeli dan dipajak semula kepada Avolon.
Pesawat A330neo itu bukan sahaja akan menjadikan armada MAG lebih moden, malah turut mempertingkatkan kecekapan operasi dan bakal memenuhi sasaran pemuliharaan alam sekitar menerusi pengurangan pembakaran bahan api, di samping mengekalkan keselamatan serta keselesaan penumpang sebagai teras.
“Ini menjadi pencapaian yang amat bermakna ketika MAG memacu ke hadapan untuk menjayakan pelaksanaan Pelan Perniagaan Jangka Panjang 2.0 bagi menempatkan diri selaku peneraju kumpulan perkhidmatan penerbangan di rantau ini.
“Dua pesawat pertama akan diterima pada separuh kedua 2024 dan baki secara berperingkat sehingga 2028,” katanya Izham hari ini.
Menggunakan enjin Rolls-Royce Trent 7000 yang terbaharu, pesawat A330neo bakal menyertai armada syarikat penerbangan itu bersama enam pesawat jarak jauh A350-900s yang secara beransur-ansur akan menggantikan 21 pesawat A330ceo.
Malaysia Airlines akan turut melaksanakan konfigurasi terhadap armada pesawat A330neo bagi menampilkan susun atur premium yang menempatkan 300 penumpang dalam dua kelas.
Sementara itu, Ketua Pegawai Komersial dan Ketua Antarabangsa Airbus Christian Scherer  berkata, Malaysia Airlines menjadi antara syarikat penerbangan yang memilih Airbus sebagi pembekal pesawat badan lebar.
Klik Untuk Muat-Turun Aplikasi Defence Security Asia di Google Play Store:
“Keputusan ini jelas menyatakan pengiktirafan terhadap pesawat A330neo sebagai pilihan yang paling cekap dalam kategori saiz ini untuk pengoperasian premium,” katanya sambil menambah A330neo adalah versi generasi terbaharu pesawat badan lebar A330 yang popular.
Menggabungkan enjin generasi terkini, sayap terbaharu dan pelbagai inovasi dalam aspek aerodinamik, pesawat itu menawarkan sehingga 25 peratus pengurangan dalam pengunaan bahan api dan sisa buangan.
Setakat akhir Julai 2022, pesawat A330neo telah menerima lebih 270 tempahan daripada lebih 20 pelanggan di seluruh dunia. — DSA
admin 2215 posts 0 comments
SPRM Dijangka Dakwa Pegawai Kanan Syarikat Dalam Isu Kapal LCS Esok
Pesawat Pejuang Sukhoi Su-30 TUDM, IAF “Bertempur” Di Ruang Udara Kuantan
You might also like More from author
Korea Tuntut Indonesia Jelaskan Bayaran Program KF-21
Sebuah Lagi Negara Asia Tenggara Pilih Dron Israel
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
Find Us On Facebook
Korea Tuntut Indonesia Jelaskan Bayaran Program KF-21
Sebuah Lagi Negara Asia Tenggara Pilih Dron Israel
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
© 2022 - Defence Security Asia. All Rights Reserved.
You cannot print contents of this website.
Welcome, Login to your account.
Forget password? Remember me
A password will be e-mailed to you.